În 2005 Beliën a publicat "A Throne in Brussels : Britain, the Saxe-Coburgs and the Belgianization of Europe". Cartea explică istoria Belgiei prin viața și faptele celor șase regi ai țării. Contrar părerii istoricilor, Beliën descrie un stat artificial, format în urma Revoluției belgiene din 1830 și condus de regi mai degrabă nemiloși și o elită politică coruptă. Cartea atinge subiecte controversate, cum ar fi colonizarea brutală a provinciei Congo de către regele Leopold al II-lea, relația cu Germania Nazistă în al Doilea Război Mondial și numeroasele scandaluri politice belgiene din ultimele decenii, inclusiv cazul pedofilului Marc Dutroux. El sugerează că adevăratul tată al soțului reginei Victoria, prințul consort Albert, era regele Leopold I al Belgiei, unchiul matern al lui Albert, și nu Ernest I, Duce de Saxa-Coburg și Gotha, cum, de altfel, s-a crezut.